AU ta gudanar da wani taron masana kan yaduwar kananan makamai ba bisa ka'ida ba a Afrika - china radio international
AU ta gudanar da wani taron masana kan yaduwar kananan makamai ba bisa ka'ida ba a Afrika
2017-06-17 13:03:01 cri
Hukumar kula da ayyukan Tarayyar Afrika da hadin gwiwar cibiyar da ke bincike da tattara bayanai kan batutuwan da suka shafi kananan makamai, sun shirya wani taro dake da nufin datse yaduwar haramatattun makamai a nahiyar Afrika.
Sanarwar da Kungiyar AU ta fitar a jiya Jumma'a ta ruwaito cewa, taron na yini biyu da ya gudana a ranakun 13 da 14 ga watan nan a hedkwatar Tarayyar Afrika dake birnin Addis Ababa na kasar Habasha, ya samu halartar masana daga kungiyoyin raya yankunan Afrika daban daban da hukumomin MDD da masu bincike.
Ana gudanar da binciken na gano yadda makaman ke yaduwa ne karkashin jadawalin taron kwamitin sulhu da wanzar da zaman lafiya na kungiyar AU da ya gudana ranar 24 ga watan Afrilun 2014 mai taken 'kawar da bindigogi, tubalin wanzar da zaman lafiya a Afrika ya zuwa shekarar 2020", wanda ya nemi hukumar ta AU ta yi nazari kan yadda haramtattun makamai ke shiga da yaduwa a cikin nahiyar, sannan ta mika sakamakon binciken.
Wannan shi zai ba AU da kungiyoyin raya yankuna da kasashe mambobi su kare yaduwar haramtattun makamai zuwa yankunan dake fama da rikici, da aiwatar da dabaru da matakai da za su dace da manufofin kungiyar AU na kawar da bindigogi a nahiyar kawo shekarar 2020. (Fa'iza Mustapha)
v AU ta bukaci kasashen mambanta dasu aiwatar da shirin shata kan iyakoki 2017-06-08 09:30:24
v AU ta jinjinwa kungiyar kasashen yammacin Afrika bisa nasarorin da ta samu a fannoni daban-daban 2017-05-30 12:12:06
v Ministocin harkokin kasashen wajen Afirka na shirin ganawa a Kigali don tattauna yadda za a aiwatar da gyare-gyaren da AU ta gabatar 2017-05-05 09:41:04
v AU ta gayyaci Sudan da Sudan ta kudu don tattauna batun tsaro 2017-05-02 09:26:00
v AU ta gudanar da taron alhinin cika shekaru 23 da kisan kare dangi na aka yi a Rwanda 2017-04-08 13:06:49